title: Neuvoston päätös (YUTP) 2015/241, annettu 9 päivänä helmikuuta 2015 , rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

text:
               16.2.2015

               FI

               Euroopan unionin virallinen lehti

               L 40/14

         NEUVOSTON PÄÄTÖS (YUTP) 2015/241,
   annettu 9 päivänä helmikuuta 2015,
   rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1) ja erityisesti sen 3 artiklan 1 kohdan,
   sekä katsoo seuraavaa:

               (1)

               Neuvosto hyväksyi 17 päivänä maaliskuuta 2014 päätöksen 2014/145/YUTP.

               (2)

               Ukrainan tilanteen jatkuva vakavuus huomioiden neuvosto katsoo, että uusia henkilöitä ja yhteisöjä olisi lisättävä päätöksen 2014/145/YUTP liitteessä olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.

               (3)

               Päätöksen 2014/145/YUTP liite olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään tämän päätöksen liitteessä luetellut henkilöt ja yhteisöt päätöksen 2014/145/YUTP liitteessä olevaan luetteloon.
   2 artikla
   Tämä päätös tulee voimaan 16 päivänä helmikuuta 2015.
   Se julkaistaan Euroopan unionin virallisessa lehdessä.

      Tehty Brysselissä 9 päivänä helmikuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 78, 17.3.2014, s. 16.

      LIITE

         Luettelo 1 artiklassa tarkoitetuista henkilöistä ja yhteisöistä

      I   Henkilöt

                  Nimi

                  Tunnistustiedot

                  Perusteet

                  Luetteloon merkitsemisen päivämäärä

                  133.

                  Pavel DREMOV alias Batya
                  Павел ДРЁМОВ

                  Synt. 1976, Stahanov

                  Komentaja ”Ensimmäisessä kasakkarykmentissä”, joka on Itä-Ukrainan taisteluihin osallistunut aseistautunut separatistiryhmä.
                  Tässä tehtävässään hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  134.

                  Alexey MILCHAKOV alias Fritz, Serbian
                  Алексей МИЛЬЧАКОВ

                  Synt. 1991, Pietari

                  Komentaja ”Rusich”-yksikössä, joka on Itä-Ukrainan taisteluihin osallistunut aseistautunut separatistiryhmä.
                  Tässä tehtävässään hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  135.

                  Arseny PAVLOV alias Motorola
                  Арсéний Сергéевич ПÁВЛОВ (alias Моторóла)

                  Synt. 2.2.1983, Uhta, Komi

                  Komentaja ”Sparta-pataljoonassa”, joka on Itä-Ukrainan taisteluihin osallistunut aseistautunut separatistiryhmä.
                  Tässä tehtävässään hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  136.

                  Mikhail TOLSTYKH
                  alias Givi Михаил Толстых

                  Synt. 1980, Ilovaisk

                  Komentaja ”Somali-pataljoonassa”, joka on Itä-Ukrainan taisteluihin osallistunut aseistautunut separatistiryhmä.
                  Tässä tehtävässään hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  137.

                  Eduard BASURIN

                  ”Donetskin kansantasavallan” puolustusministeriön ”apulaiskomentaja”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  138.

                  Alexandr SHUBIN
                  Александр Васильевич ШУБИН

                  Laittoman ”Luhanskin kansantasavallan””oikeusministeri”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  139.

                  Sergey LITVIN
                  Сергей Анатольевич ЛИТВИН

                  ”Luhanskin kansantasavallan” ministerineuvoston ”varapuheenjohtaja”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  140.

                  Sergey IGNATOV
                  Сергей Юрьевич ИГНАТОВ

                  ”Luhanskin kansantasavallan” Kansanmiliisin ”pääkomentaja”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  141.

                  Ekaterina FILIPPOVA
                  Екатерина Владимировна ФИЛИППОВА

                  Synt. 20.11.1988, Krasnoarmeisk

                  ”Donetskin kansantasavallan””oikeusministeri”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  142.

                  Aleksandr TIMOFEEV
                  Александр ТИМОФЕЕВ

                  Synt. 27.1.1974

                  ”Donetskin kansantasavallan””budjettiministeri”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  143.

                  Evgeny MANUILOV
                  Евгений Владимирович МАНУЙЛОВ

                  ”Luhanskin kansantasavallan””budjettiministeri”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  144.

                  Viktor YATSENKO
                  Виктор ЯЦЕНКО

                  Synt. 22.4.1985, Herson

                  ”Donetskin kansantasavallan””viestintäministeri”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  145.

                  Olga BESEDINA
                  Ольга Игорева БЕСЕДИНА

                  ”Luhanskin kansantasavallan””talouskehitys- ja kauppaministeri”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  146.

                  Zaur ISMAILOV
                  Заур Исмаилов

                  Synt. 1975, Krasnyi Luh, Vorošilovgrad, Luhansk

                  ”Luhanskin kansantasavallan””johtava syyttäjäviranomainen”.
                  Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  147.

                  Anatoly Ivanovich ANTONOV
                  Анатолий Иванович Антонов

                  Synt. 15.5.1955, Omsk

                  Apulaispuolustusministeri. Tässä tehtävässään on ollut tukemassa venäläisten joukkojen sijoittamista Ukrainaan.
                  Venäjän puolustusministeriön nykyisen rakenteen perusteella hän osallistuu tässä tehtävässään Venäjän hallituksen politiikan suunnitteluun ja täytäntöönpanoon. Nämä politiikat uhkaavat Ukrainan alueellista koskemattomuutta, suvereniteettia ja itsenäisyyttä.

                  16.2.2015

                  148.

                  Arkady Viktorovich BAKHIN
                  Аркадий Викторович Бахин

                  Synt. 8.5.1956, Kaunas, Liettua

                  Ensimmäinen varapuolustusministeri. Tässä tehtävässään on ollut tukemassa venäläisten joukkojen sijoittamista Ukrainaan.
                  Venäjän puolustusministeriön nykyisen rakenteen perusteella hän osallistuu tässä tehtävässään Venäjän hallituksen politiikan suunnitteluun ja täytäntöönpanoon. Nämä politiikat uhkaavat Ukrainan alueellista koskemattomuutta, suvereniteettia ja itsenäisyyttä.

                  16.2.2015

                  149.

                  Andrei Valeryevich KARTAPOLOV
                  Андрей Валерьевич Картaполов

                  Synt. 9.11.1963, DDR

                  Venäjän federaation asevoimien pääesikunnan pääoperaatio-osaston johtaja ja pääesikunnan apulaispäällikkö. Molemmissa tehtävissään hän osallistuu aktiivisesti venäläisten joukkojen Ukrainassa harjoittaman sotilaallisen toiminnan suunnitteluun ja täytäntöönpanoon.
                  Pääesikunnan vahvistetun toiminnan perusteella hän valvoo operatiivisesti asevoimia ja siten osallistuu aktiivisesti Ukrainan alueellista koskemattomuutta, suvereniteettia ja itsenäisyyttä uhkaavan Venäjän hallituksen politiikan suunnitteluun ja täytäntöönpanoon.

                  16.2.2015

                  150.

                  Iosif (Joseph) Davydovich KOBZON
                  Иосиф Дaвыдович Кобзон

                  Synt. 11.9.1937, Tšasov Jar, Ukraina

                  Valtionduuman jäsen.
                  Hän vieraili ”Donetskin kansantasavallassa” ja antoi vierailullaan separatisteja tukevia lausuntoja. Hänet nimitettiin myös ”Donetskin kansantasavallan” kunniakonsuliksi Venäjän federaatiossa.
                  20.3.2014 hän äänesti Liittovaltion perustuslakiluonnoksen puolesta, joka koskee ”Krimin tasavallan hyväksymistä Venäjän federaatioon sekä Krimin tasavallan ja Sevastopolin federaatiokaupungin muodostamien uusien federaatiosubjektien luomista Venäjän federaatioon”.

                  16.2.2015

                  151.

                  Valery Fedorovich RASHKIN
                  Валерий Фёдорович Рашкин

                  Synt. 14.3.1955, Kaliningradin alue, SNTL.

                  Kansallisuuskysymyksiä käsittelevän valtionduuman valiokunnan ensimmäinen varapuheenjohtaja.
                  Hän on perustanut kansalaisliikkeen ”Krasnaja Moskva – Punaisen Moskovan isänmaallinen rintama-apu”, joka on järjestänyt separatisteja tukevia julkisia mielenosoituksia, ja tukenut siten Ukrainan alueellista koskemattomuutta, suvereniteettia ja itsenäisyyttä heikentäviä toimia.
                  20.3.2014 hän äänesti Liittovaltion perustuslakiluonnoksen puolesta, joka koskee ”Krimin tasavallan hyväksymistä Venäjän federaatioon sekä Krimin tasavallan ja Sevastopolin federaatiokaupungin muodostamien uusien federaatiosubjektien luomista Venäjän federaatioon”.

                  16.2.2015

            II   Yhteisöt

                  Nimi

                  Tunnistustiedot

                  Perusteet

                  Luetteloon merkitsemisen päivämäärä

                  29.

                  Kansallinen kasakkakaarti
                  Казачья Национальная Гвардия

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.
                  Luetteloon merkityn henkilön Nikolai KOZITSYNin komentama ja siten häntä lähellä oleva ryhmä.

                  16.2.2015

                  30.

                  Sparta-pataljoona
                  Батальон ”Спарта”

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.
                  Luetteloon merkityn henkilön Arseni PAVLOVin komentama ja siten häntä lähellä oleva ryhmä.

                  16.2.2015

                  31.

                  Somali-pataljoona
                  Батальон ”Сомали”

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.
                  Luetteloon merkityn henkilön Mihail TOLSTYHin alias Givin komentama ja siten häntä lähellä oleva ryhmä.

                  16.2.2015

                  32.

                  Zarja-pataljoona
                  Батальон ”Заря”

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  33.

                  Prizrak-prikaati
                  Бригада ”Призрак”

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.
                  Luetteloon merkityn henkilön Oleksii MOZGOVYn komentama ja siten häntä lähellä oleva ryhmä.

                  16.2.2015

                  34.

                  Oplot-pataljoona
                  Батальон ”Оплот”

                  Sosiaalinen media:
                  http://vk.com/oplot_info

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  35.

                  Kalmius-pataljoona
                  Батальон ”Кальмиус”

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  36.

                  Kuolema-pataljoona
                  Батальон ”Смерть”

                  Aseistautunut separatistiryhmä, joka on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                  16.2.2015

                  37.

                  Kansanliike ”NOVOROSSIJA”
                  Движение Новороссия

                  Kansanliike ”Novorossija”/”Uusi Venäjä” perustettiin marraskuussa 2014 Venäjällä. Sitä johtaa venäläinen upseeri Igor Strelkov (tunnistettu Venäjän federaation asevoimien pääesikunnan päätiedusteluosaston (GRU) henkilöstön jäseneksi).
                  Vahvistettujen tavoitteidensa mukaisesti liikkeen tarkoituksena on tukea kaikilta osin ja tehokkaasti ”Uutta Venäjää”, mm. auttamalla sotilaita taisteluissa Itä-Ukrainassa. Siten se tukee Ukrainan alueellista koskemattomuutta, suvereniteettia ja itsenäisyyttä heikentäviä toimia.
                  Lähellä henkilöä, joka on merkitty luetteloon Ukrainan alueellisen koskemattomuuden heikentämisen vuoksi.

                  16.2.2015


title: Neuvoston päätös (YUTP) 2015/599, annettu 15 päivänä huhtikuuta 2015 , Euroopan unionin erityisedustajan nimittämisestä Lähi-idän rauhanprosessiin

text:
               16.4.2015

               FI

               Euroopan unionin virallinen lehti

               L 99/29

         NEUVOSTON PÄÄTÖS (YUTP) 2015/599,
   annettu 15 päivänä huhtikuuta 2015,
   Euroopan unionin erityisedustajan nimittämisestä Lähi-idän rauhanprosessiin
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Israelin ja Palestiinan välisen konfliktin ratkaiseminen on unionille strateginen painopiste, ja unionin on pysyttävä aktiivisesti sitoutuneena asiaan, kunnes konflikti on saatu ratkaistua kahden valtion ratkaisun pohjalta.

               (2)

               Lähi-idän rauhanprosessiin olisi nimitettävä Euroopan unionin erityisedustaja, jäljempänä ’erityisedustaja’, 12 kuukauden ajaksi.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määriteltyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Nimitetään Fernando GENTILINI Euroopan unionin erityisedustajaksi, jäljempänä ’erityisedustaja’, Lähi-idän rauhanprosessiin 30. huhtikuuta 2016 saakka. Neuvosto voi päättää, että erityisedustajan toimeksianto päätetään aikaisemmin poliittisten ja turvallisuusasioiden komitean, jäljempänä ’PTK’, ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, arvioinnin perusteella.
   2 artikla
   Poliittiset tavoitteet
   1.   Erityisedustajan toimeksianto perustuu Lähi-idän rauhanprosessia koskeviin unionin politiikan tavoitteisiin.
   2.   Yleistavoitteena on kokonaisvaltainen rauha, joka olisi saavutettava pohjautuen kahden valtion ratkaisuun, joka käsittää Israelin sekä demokraattisen, alueellisesti yhtenäisen, elinkelpoisen, rauhanomaisen ja täysivaltaisen Palestiinan valtion ja jossa näillä rinnakkain elävillä valtioilla on turvalliset ja tunnustetut rajat sekä normaalit suhteet naapureihinsa asiaa koskevien Yhdistyneiden kansakuntien (YK) turvallisuusneuvoston päätöslauselmien sekä Madridin periaatteiden mukaisesti, mukaan lukien maata rauhan vastineeksi -periaate, Lähi-idän rauhansuunnitelma, osapuolten aiemmin tekemät sopimukset ja arabimaailman rauhanaloite. Ottaen huomioon Israelin ja arabien suhteiden eri osatekijät, alueellinen ulottuvuus on kokonaisvaltaisen rauhan olennainen osa.
   3.   Tämän tavoitteen saavuttamiseksi poliittiset painopisteet ovat kahden valtion ratkaisun säilyttäminen sekä rauhanprosessin käynnistäminen uudelleen ja sen tukeminen. Myönteisen lopputuloksen saavuttamiseksi on tärkeää määritellä neuvottelujen perusta selkeillä parametreilla, ja unioni on vahvistanut joulukuussa 2009, joulukuussa 2010 ja heinäkuussa 2014 annetuissa neuvoston päätelmissä tällaisia parametreja koskevan kantansa, jota se edistää edelleen aktiivisesti.
   4.   Unioni on sitoutunut työskentelemään osapuolten ja kansainväliseen yhteisöön kuuluvien kumppanien kanssa mukaan lukien osallistumalla Lähi-idän kvartettiin, jäljempänä ’kvartetti’, ja tarttumalla aktiivisesti asianmukaisiin kansainvälisiin aloitteisiin uuden dynamiikan luomiseksi neuvotteluja varten.
   3 artikla
   Toimeksianto
   1.   Näiden poliittisten tavoitteiden saavuttamiseksi erityisedustajan toimeksiantona on:

               a)

               antaa aktiivinen ja tehokas unionin panos toimiin ja aloitteisiin, joilla pyritään Israelin ja Palestiinan välisen konfliktin lopulliseen ratkaisuun kahden valtion ratkaisun ja unionin parametrien pohjalta;

               b)

               edistää ja ylläpitää läheisiä suhteita rauhanprosessin kaikkiin osapuoliin, asiaankuuluviin poliittisiin toimijoihin, alueen muihin maihin, kvartetin jäseniin ja muihin maihin, joita asia koskee, sekä YK:iin ja muihin asiaankuuluviin kansainvälisiin järjestöihin, kuten arabiliittoon, rauhanprosessin lujittamiseksi yhteistyössä niiden kanssa;

               c)

               työskennellä asianmukaisesti mahdollisten uusien neuvottelupuitteiden edistämiseksi ja kehittämiseksi yhdessä kaikkien keskeisten sidosryhmien ja unionin jäsenvaltioiden kanssa;

               d)

               tukea aktiivisesti osapuolten välisiä rauhanneuvotteluja ja osallistua niihin aktiivisesti, mukaan lukien esittämällä ehdotuksia unionin puolesta kyseisten neuvotteluiden puitteissa;

               e)

               varmistaa unionin jatkuva läsnäolo asiaa koskevilla kansainvälisillä foorumeilla;

               f)

               osallistua kriisien hallintaan ja ennaltaehkäisemiseen, mukaan lukien Gazan osalta;

               g)

               osallistua pyydettäessä osapuolten välisten kansainvälisten sopimusten täytäntöönpanoon sekä käynnistää diplomaattiset toimet osapuolten kanssa, jos näiden sopimusten määräyksiä ei noudateta;

               h)

               osallistua poliittisiin toimiin, joilla saadaan aikaan perustavanlaatuinen muutos kestävän ratkaisun löytämiseksi Gazan alueelle, joka on tulevan Palestiinan valtion erottamaton osa ja jota olisi käsiteltävä neuvotteluissa;

               i)

               kiinnittää erityistä huomiota rauhanprosessin alueellisiin ulottuvuuksiin vaikuttaviin tekijöihin, sitoutumiseen arabikumppaneiden kanssa sekä arabimaailman rauhanaloitteen täytäntöönpanoon;

               j)

               ylläpitää rakentavia suhteita rauhanprosessin yhteydessä tehtyjen sopimusten allekirjoittajiin demokratian perussääntöjen noudattamisen edistämiseksi, mukaan lukien kansainvälisen humanitaarisen oikeuden, ihmisoikeuksien ja oikeusvaltioperiaatteen kunnioittaminen;

               k)

               tehdä ehdotuksia unionin mahdollisuuksista osallistua rauhanprosessiin sekä parhaista tavoista jatkaa unionin aloitteita ja käynnissä olevia rauhanprosessiin liittyviä unionin toimia, kuten unionin osallistumista Palestiinan uudistuksiin, unionin asiaan liittyvien kehityshankkeiden poliittiset näkökohdat mukaan lukien;

               l)

               sitouttaa osapuolet pidättymään yksipuolisista toimista, jotka uhkaavat kahden valtion ratkaisun käytettävyyttä;

               m)

               raportoida kvartetin lähettiläänä neuvottelujen etenemisestä ja suunnasta sekä osallistua kvartetin lähettiläiden kokousten valmisteluun unionin kantojen pohjalta ja muiden kvartetin jäsenten kanssa koordinoiden;

               n)

               myötävaikuttaa unionin ihmisoikeuspolitiikan, muun muassa ihmisoikeuksia koskevien unionin suuntaviivojen, erityisesti lapsia aseellisten selkkauksien yhteydessä koskevien sekä naisiin ja tyttöihin kohdistuvan väkivallan ja kaikkien heihin kohdistuvien syrjintämuotojen torjumista koskevien unionin suuntaviivojen, sekä naisia, rauhaa ja turvallisuutta koskevaan YK:n turvallisuusneuvoston päätöslauselmaan 1325 (2000) liittyvän unionin politiikan täytäntöönpanoon yhteistyössä ihmisoikeuksista vastaavan Euroopan unionin erityisedustajan kanssa, muun muassa seuraamalla tapahtuvaa kehitystä ja raportoimalla siitä sekä antamalla suosituksia tältä osin;

               o)

               vaikuttaa siihen, että alueen mielipidejohtajien käsitys unionin roolista selkenee.

         2.   Erityisedustaja tukee korkean edustajan toimintaa ja valvoo samalla yleisesti kaikkia Lähi-idän rauhanprosessiin liittyviä unionin toimia kyseisellä alueella.
   4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon, jäljempänä ’EUH’, ja sen asiaankuuluvien yksiköiden kanssa.
   4.   Erityisedustaja sovittaa toimensa tiiviisti yhteen Jerusalemissa sijaitsevan unionin edustajan toimiston, unionin Tel Avivin edustuston sekä alueen kaikkien muiden asiaankuuluvien unionin edustustojen kanssa.
   5.   Erityisedustaja toimii ensisijaisesti alueella, mutta varmistaa riittävän läsnäolon myös EUH:n päätoimipaikassa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 30. huhtikuuta 2016 päättyvällä kaudella 1 980 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja EUH voivat esittää, että henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai EUH. Myös jäsenvaltioiden unionin toimielimiin tai EUH:oon lähettämiä asiantuntijoita voidaan asettaa työskentelemään erityisedustajan kanssa. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai EUH:n alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja sujuvan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajamaiden kanssa. Jäsenvaltiot ja EUH antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (1) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, EUH, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla EUH:n ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä sekä turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä valmiussuunnitelman ja operaation evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutussuoja;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä EUH:n operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä koskevan kertomuksen ja toimeksiannon toteuttamista koskevan selvityksen yhteydessä korkealle edustajalle, neuvostolle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportit
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä EUH:lle. Erityisedustaja raportoi säännöllisin väliajoin PTK:lle, ja lisäksi sovelletaan raportoinnin ja tavoitteiden asettamisen vähimmäisvaatimuksia, jotka on määritelty unionin erityisedustajien nimittämistä, toimeksiantoa ja rahoitusta koskevissa suuntaviivoissa. Euroopan unionin erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Koordinointi
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin edustustojen päälliköihin, YTPP-operaatioiden johtajiin ja jäsenvaltioiden edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustaja antaa tiiviissä yhteistyössä unionin Tel Avivin edustuston päällikön ja Jerusalemissa sijaitsevan unionin edustajan toimiston kanssa paikallisen tason poliittista ohjausta palestiinalaisalueella toteutettavan Euroopan unionin poliisioperaation (EUPOL COPPS) ja Rafahin rajanylityspaikkaa koskevan Euroopan unionin rajavalvonnan avustusoperaation (EU BAM Rafah) johtajille. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää korkealle edustajalle, neuvostolle ja komissiolle toimeksiannossa saavutettua edistymistä koskevan kertomuksen viimeistään syyskuun 2015 lopussa ja kattavan kertomuksen toimeksiannon toteuttamisesta viimeistään tammikuun 2016 lopussa.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä huhtikuuta 2015.

            Neuvoston puolesta

            Puheenjohtaja

         E. RINKĒVIČS

      (1)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


               12.2.2016

               FI

               Euroopan unionin virallinen lehti

               C 55/79

         P7_TA(2013)0216
   Päätös olla vastustamatta täytäntöönpanotoimenpidettä: tiettyjen Bosnia ja Hertsegovinasta peräisin olevien eläimistä saatavien sivutuotteiden kauttakuljetus
   Euroopan parlamentin päätös olla vastustamatta komission ehdotusta asetukseksi asetuksen (EU) N:o 142/2011 muuttamisesta siltä osin kuin on kyse tiettyjen Bosnia ja Hertsegovinasta peräisin olevien eläimistä saatavien sivutuotteiden kauttakuljetuksesta (D025828/03 – 2013/2598(RPS))
   (2016/C 055/10)

      Euroopan parlamentti, joka

               —

               ottaa huomioon komission ehdotuksen asetukseksi (D025828/03),

               —

               ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä 21. lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 41 artiklan 3 kohdan ja 42 artiklan 2 kohdan,

               —

               ottaa huomioon edellä mainitun asetuksen (EY) N:o 1069/2009 52 artiklassa tarkoitetun komitean 5. maaliskuuta 2013 antaman lausunnon,

               —

               ottaa huomioon komission 16. toukokuuta 2013 päivätyn kirjeen, jossa komissio pyytää parlamenttia ilmoittamaan, ettei se aio vastustaa ehdotusta täytäntöönpanoasetukseksi,

               —

               ottaa huomioon ympäristön, kansanterveyden ja elintarvikkeiden turvallisuuden valiokunnan 21. toukokuuta 2013 päivätyn kirjeen valiokuntien puheenjohtajakokouksen puheenjohtajalle,

               —

               ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY (2) 5 a artiklan,

               —

               ottaa huomioon työjärjestyksen 88 artiklan 4 kohdan d alakohdan ja 87 a artiklan 6 kohdan,

               —

               ottaa huomioon, että työjärjestyksen 87 a artiklan 6 kohdan kolmannessa ja neljännessä luetelmakohdassa määrätyn 22. toukokuuta 2013 päättyneen määräajan kuluessa ei ole esitetty vastalauseita,

               1.

               ilmoittaa, että se ei vastusta komission ehdotusta täytäntöönpanoasetukseksi;

               2.

               kehottaa puhemiestä välittämään tämän päätöksen komissiolle ja tiedoksi neuvostolle.

      (1)  EUVL L 300, 14.11.2009, s. 1.

      (2)  EYVL L 184, 17.7.1999, s. 23.


Avis juridique important

|

32003D0856

2003/856/YUTP: Neuvoston päätös 2003/856/YUTP, tehty 8 päivänä joulukuuta 2003, Euroopan unionin poliisioperaatiosta annetun yhteisen toiminnan 2002/210/YUTP täytäntöönpanosta

Virallinen lehti nro L 323 , 10/12/2003 s. 0013 - 0013

Neuvoston päätös 2003/856/YUTP,tehty 8 päivänä joulukuuta 2003,Euroopan unionin poliisioperaatiosta annetun yhteisen toiminnan 2002/210/YUTP täytäntöönpanostaEUROOPAN UNIONIN NEUVOSTO, jokaottaa huomioon Euroopan unionin poliisioperaatiosta (EUPM) 11 päivänä maaliskuuta 2002 hyväksytyn neuvoston yhteisen toiminnan 2002/210/YUTP(1) ja erityisesti sen 9 artiklan 1 kohdan b alakohdan viimeisen alakohdan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,sekä katsoo seuraavaa:Neuvoston olisi päätettävä vuoden 2004 lopullisesta talousarviosta,ON PÄÄTTÄNYT SEURAAVAA:1 artikla1. EUPM:n juoksevat toimintakulut vuonna 2004 kattava 17,5 miljoonan euron määrä rahoitetaan yhteisesti yhteisön talousarviosta.2. Edellä 1 kohdassa tarkoitettuja yhteisön talousarviosta rahoitettavia menoja hallinnoidaan talousarviota koskeviin kysymyksiin sovellettavien yhteisön menettelytapojen ja sääntöjen mukaisesti, kuitenkin siten, että ennakkomaksut eivät ole yhteisön omaisuutta.2 artiklaTämä päätös tulee voimaan päivänä, jona se hyväksytään.3 artiklaTämä päätös julkaistaan Euroopan unionin virallisessa lehdessä.Tehty Brysselissä 8 päivänä joulukuuta 2003.Neuvoston puolestaPuheenjohtajaF. Frattini(1) EYVL L 70, 13.3.2002, s. 1.


Euroopan parlamentin päätös ihmisgenetiikkaa ja muita nykyaikaisen lääketieteen uusia tekniikoita käsittelevän väliaikaisen valiokunnan asettamisesta


Avis juridique important

|

31994D0357

94/357/EY: Neuvoston päätös, tehty 21 päivänä helmikuuta 1994, Euroopan yhteisön ja Amerikan yhdysvaltojen välisen tiettyjen alkoholijuomien vastavuoroista tunnustamista koskevan sopimuksen tekemisestä kirjeenvaihtona

Virallinen lehti nro L 157 , 24/06/1994 s. 0036 - 0036 Suomenk. erityispainos Alue 11 Nide 32 s. 0057  Ruotsink. erityispainos Alue 11 Nide 32 s. 0057

NEUVOSTON PÄÄTÖS,tehty 21 päivänä helmikuuta 1994,Euroopan yhteisön ja Amerikan yhdysvaltojen välisen tiettyjen alkoholijuomien vastavuoroista tunnustamista koskevan sopimuksen tekemisestä kirjeenvaihtona (94/357/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan 228 artiklan 2 kohdan yhteydessä,ottaa huomioon komission suosituksen,sekä katsoo, ettäyhteisön alkoholijuomien vienti on merkittävä osa alan kauppaa; tämä vientivaihto kehittyy suotuisasti, kun näiden tuotteiden laatu tunnustetaan kolmansien maiden markkinoilla,yhteisön alkoholijuomien maantieteellisten nimitysten tunnustaminen kolmansissa maissa ja erityisesti Amerikan yhdysvalloissa on välttämätöntä viennin ylläpitämiselle ja kasvulle,yhteisö voi tehdä tämän alan suojelua ja vastavuoroista tunnustamista koskevan sopimuksen ainoastaan tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89(1) 11 artiklassa säädetyn vastavuoroisuusperiaatteen perusteella,Ranskan tasavallalle on tarpeen antaa lupa pitää 2 päivänä joulukuuta 1970 ja 18 päivänä tammikuuta 1971 päivätty kirjeenvaihtona tehty sopimus voimassa siltä osin kuin tämä sopimus täydentää tämän päätöksen aiheena olevaa sopimusta, jayhteisön ja Amerikan yhdysvaltojen välisten neuvottelujen tuloksena on tehty molemmille osapuolille yhtä edullinen sopimus,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Amerikan yhdysvaltojen välinen tiettyjen alkoholijuomien vastavuoroista tunnustamista koskeva kirjeenvaihtona tehty sopimus sekä siihen liitetyt liitekirjeet.Sopimuksen teksti on liitetty tähän päätökseen.2 artiklaRanskan tasavallalla on oikeus pitää 2 päivänä joulukuuta 1970 ja 18 päivänä tammikuuta 1971 päivätty kirjeenvaihtona tehty sopimus voimassa siltä osin kuin tämä sopimus täydentää 1 artiklassa tarkoitettua sopimusta.3 artiklaNeuvoston puheenjohtajalla on oikeus nimittää henkilö, jolla on valtuudet allekirjoittaa 1 artiklassa tarkoitettu sopimus yhteisöä sitovasti.4 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 21 päivänä helmikuuta 1994.Neuvoston puolestaPuheenjohtajaTh. PANGALOS(1) EYVL N:o L 160, 12.6.1989, s. 1. Asetus sellaisena kuin se on muutettuna asetuksella (ETY) N:o 3280/92 (EYVL N:o L 327, 13.11.1992, s. 3)


title: 2014/569/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/182

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2012
   (2014/569/EU)
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan lentoturvallisuusviraston perustamisesta annetun Euroopan parlamentin ja neuvoston asetuksen (EY) N:o 216/2008 (4) ja erityisesti sen 60 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0221/2014),

               1.

               myöntää Euroopan lentoturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 66.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 79, 19.3.2008, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2012/501/EU: Komission päätös, annettu 7 päivänä syyskuuta 2012 , Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumuksien hyväksymisestä tehdyn päätöksen 2008/899/EY muuttamisesta

text:
               8.9.2012

               FI

               Euroopan unionin virallinen lehti

               L 244/27

         KOMISSION PÄÄTÖS,
   annettu 7 päivänä syyskuuta 2012,
   Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumuksien hyväksymisestä tehdyn päätöksen 2008/899/EY muuttamisesta
   (2012/501/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti asetuksella (EY) N:o 1193/2008 (2) käyttöön lopulliset polkumyyntitullit Kiinan kansantasavallasta peräisin olevan sitruunahapon, jäljempänä ’tarkasteltavana oleva tuote’, tuonnissa unioniin.

               (2)

               Komissio hyväksyi päätöksellä 2008/899/EY (3), jäljempänä ’päätös’, muun muassa yrityksen Laiwu Taihe Biochemistry Co. Ltd., jäljempänä ’Laiwu Taihe’, yhdessä China Chamber of Commerce of Metals, Minerals & Chemicals Importers & Exporters -kauppakamarin, jäljempänä ’CCCMC’, tarjoaman hintasitoumuksen, jäljempänä ’sitoumus’.

               (3)

               Laiwu Taihe oli ainoa yritys, jolle myönnettiin markkinatalouskohtelu, ja sen osalta hyväksytyssä sitoumuksessa vahvistettiin sitoumuksen piiriin kuuluvan tuotteen vähimmäistuontihinta tutkimuksen aikana vahvistetun normaaliarvon perusteella. Lisäksi sitoumuksessa vahvistettiin vähimmäistuontihinnan indeksointi maissin kansainvälisten julkisten hintanoteerausten mukaisesti, sillä maissi on vientiä harjoittavien tuottajien käyttämä pääraaka-aine.

               (4)

               Yritys sitoutui myös raportoimaan kaikesta unionin ulkopuolisesta myynnistä niille asiakkaille, joiden organisaatio tai rakenne ulottuu unionin ulkopuolelle, siinä tapauksessa että Laiwu Taihe myy tuotteita tälle asiakkaalle unionissa, ja noudattamaan tässä myynnissä tiettyä hinnoittelua.

               (5)

               Lisäksi Laiwu Taihe sitoutui toimittamaan komissiolle säännöllisesti yksityiskohtaisia tietoja unioniin suuntautuvasta viennistään, jotta komissio voi käyttää tietoja yhtenä keinona sitoumuksen noudattamisen tehokkaassa valvonnassa.

               (6)

               Hyväksyessään sitoumuksen komissio arvioi ristiinkompensoinnin riskin olevan vähäinen.

         B.   MUUTTUNEET OLOSUHTEET

               (7)

               Laiwu Taihe tiedotti syksyllä 2011 komissiolle aikeestaan aloittaa tarkasteltavana olevan tuotteen sellaisten muiden tyyppien tuotanto, jotka eivät kuulu sitoumuksen piiriin, ja myydä niitä unionin markkinoilla siten, että niihin sovelletaan polkumyyntitulleja.

               (8)

               Komissio analysoi tämän uuden kaupan rakenteen ja katsoi, että ristiinkompensoinnin riski on suuri, jos sitoumuksen piiriin kuuluvaa tuotetta ja sitoumuksen piiriin kuulumattomia muita tuotetyyppejä myydään samoille asiakkaille.

               (9)

               Lisäksi komissio sai tiedon mahdollisesta kauppaa harjoittavasta yrityksestä, joka toimii samoissa tiloissa Laiwu Taihen kanssa ja jota raportointivelvollisuus ei koske, ja katsoi tämän vaikeuttavan entisestään sitoumuksen tehokasta valvontaa. Komissio kertoi asiasta Laiwu Taihelle ja ilmoitti joutuvansa harkitsemaan sitoumuksen peruuttamista.

               (10)

               Tämän jälkeen Laiwu Taihe tarjoutui myymään nämä tarkasteltavana olevan tuotteen muut tyypit noudattaen sitoumuksen piiriin kuuluvan tuotetyypin vähimmäistuontihintaa. Lisäksi se tarjoutui myymään nämä tuotetyypit suoraan unioniin ja laajentamaan raportointivelvollisuudet myös tähän myyntiin.

               (11)

               Komissio katsoo, että nämä sitoumukset eivät voi muuttaa sen alkuperäistä arviointia seuraavista syistä. Ensinnäkin hintakurin soveltaminen tarkasteltavana olevan tuotteen tyyppeihin, joita yritys ei tuottanut alkuperäisen tutkimusajanjakson aikana, merkitsisi sitoumuksen piiriin kuuluvan tuotteen määritelmän tarkistamista, josta pitäisi käynnistää välivaiheen tarkastelu vähimmäistuontihinnan vahvistamiseksi uudelleen. Muutoin ristiinkompensoinnin riski sitoumuksen piiriin kuuluvan tuotteen ja tarkasteltavana olevan tuotteen muiden tyyppien suhteen olisi edelleen suuri silloin, kun tuotteet myydään samoille asiakkaille. Toiseksi myynti muille kauppiaille ja kasvava tietomäärä, joka johtuisi tarkasteltavana olevan tuotteen muiden tyyppien myyntiin laajennetuista raportointivelvollisuuksista, tekisivät sitoumuksen valvonnasta hyvin vaivalloista.

               (12)

               Edellä esitetyn perusteella komissio päätteli, että tuotevalikoiman muutoksen seurauksena Laiwu Taihelta hyväksytty sitoumus tulee käytännössä mahdottomaksi ja pitäisi peruuttaa.

               (13)

               Laiwu Taihelle ilmoitettiin komission päätelmistä, ja se sai tilaisuuden esittää asiasta huomautuksia.

               (14)

               Laiwu Taihelle annettiin tilaisuus tulla kuulluksi, ja siltä saatiin myös kirjallisia kannanottoja, joissa se toisti sitoumuksensa eli tarjoutui myymään muut tuotetyypit noudattaen sitoumuksen piiriin kuuluvan tuotetyypin vähimmäistuontihintaa, myymään ainoastaan suoraan EU:ssa oleville asiakkaille ilman välittäjänä toimivia kotimaisia kauppayhtiöitä Kiinan kansantasavallassa ja toimittamaan kaikki vientimyyntiä koskevat asiakirjat kahden muun tuotetyypin osalta. Lisäksi se väitti, että sitoumus, joka koskee uusien tuotetyyppien myyntiä vähimmäistuontihinnalla tai sitä korkeammalla hinnalla, ei merkitsisi sitoumuksen piiriin kuuluvan tuotteen määritelmän tarkistamista, joka on mahdollista vain välivaiheen tarkastelun kautta. Laiwu Taihe myös ehdotti, että komission yksiköt tekisivät tarkastuskäynnin sen tiloihin muun muassa todentaakseen Laiwu Taihen tuotantokustannuksia koskevat tiedot.

               (15)

               Komissio katsoo, ettei kannanotoissa mainita uusia tekijöitä, jotka vaikuttaisivat sen arviointiin. Se arvioi, että hinnan vahvistaminen tuotetyypeille, jotka eivät olleet alkuperäisen tutkimuksen piirissä siksi, ettei niitä tuotettu, ei poista ristiinkompensoinnin riskiä, koska tällaista hintaa ei ollut vahvistettu tai edes tarkistettu. Muun muassa Laiwu Taihen tuotantokustannuksia koskevien tietojen ehdotettu tarkistaminen päätettiin varata mahdolliseen välivaiheen tarkasteluun, jos sitä vaaditaan.

         C.   PÄÄTÖKSEN 2008/899/EY MUUTTAMINEN

               (16)

               Näin ollen komissio on päätellyt perusasetuksen 8 artiklan 9 kohdan sekä niiden sitoumuksen asiaankuuluvien lausekkeiden mukaisesti, jotka antavat komissiolle luvan peruuttaa sitoumuksen hyväksyntä yksipuolisella päätöksellä, että Laiwu Taihen yhdessä CCCMC:n kanssa tarjoaman sitoumuksen hyväksyntä olisi peruutettava ja päätöstä 2008/899/EY olisi muutettava. Neuvoston asetuksen (EY) N:o 1193/2008 1 artiklalla käyttöön otettuja lopullisia polkumyyntitulleja olisi sen vuoksi sovellettava Laiwu Taihen tuottaman tarkasteltavana olevan tuotteen (Taric-lisäkoodi A880) tuontiin,

         ON HYVÄKSYNYT TÄMÄN PÄÄTÖKSEN:
   1 artikla
   Peruutetaan sitoumuksen hyväksyntä Laiwu Taihe Biochemistry Co. Ltd -yrityksen ja China Chamber of Commerce of Metals, Minerals and Chemicals Importers and Exporters -kauppakamarin osalta (Taric-lisäkoodi A880).
   2 artikla
   Korvataan päätöksen 2008/899/EY 1 artiklassa oleva taulukko seuraavasti:

                  ”Maa

                  Yritys

                  Taric-lisäkoodi

                  Kiinan kansantasavalta

                  COFCO Biochemical (Anhui) Co., Ltd – No 73 Daquing Road, Bengbu City 233010, Anhuin maakunta

                  A874

                  Tuotteen valmistaja RZBC Co., Ltd – No 9 Xinghai West Road, Rizhao, Shandongin maakunta ja siihen etuyhteydessä oleva myyjä RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandongin maakunta

                  A926

                  Tuotteen valmistaja RZBC (Juxian) Co., Ltd – West Wing, Chengyang North Road, Ju County, Rizhao, Shandongin maakunta ja siihen etuyhteydessä oleva myyjä RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandongin maakunta

                  A927

                  TTCA Co., Ltd – West, Wenhe Bridge North, Anqui City, Shandongin maakunta

                  A878

                  Yixing Union Biochemical Co., Ltd – Economic Development Zone Yixing City 214203, Jiangsun maakunta

                  A879

                  Weifang Ensign Industry Co. Ltd, Changsheng Street No 1567, Changle, Weifang, Shandongin maakunta

                  A882”

   3 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 7 päivänä syyskuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 343, 22.12.2009, s. 51.

      (2)  EUVL L 323, 3.12.2008, s. 1.

      (3)  EUVL L 323, 3.12.2008, s. 62.


title: 2011/788/EU: Euroopan keskuspankin päätös, annettu 3 päivänä marraskuuta 2011 , niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta tehdyn päätöksen EKP/2010/23 muuttamisesta (EKP/2011/18)

text:
               2.12.2011

               FI

               Euroopan unionin virallinen lehti

               L 319/116

         EUROOPAN KESKUSPANKIN PÄÄTÖS,
   annettu 3 päivänä marraskuuta 2011,
   niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta tehdyn päätöksen EKP/2010/23 muuttamisesta
   (EKP/2011/18)
   (2011/788/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 32 artiklan,
   sekä katsoo seuraavaa:

               (1)

               Niiden kansallisten keskuspankkien, joiden rahayksikkö on euro, rahoitustulon jakamisesta 25 päivänä marraskuuta 2010 annetussa päätöksessä EKP/2010/23 (1) vahvistetaan mekanismi, jonka perusteella rahapoliittista operaatioista kertynyt rahoitustulo lasketaan ja jaetaan.

               (2)

               Katettujen joukkovelkakirjalainojen toisen osto-ohjelman toteutuksesta 3 päivänä marraskuuta 2011 tehdyllä päätöksellä EKP/2011/17 (2) perustetaan toinen ohjelma rahapoliittisista syistä tehtäviä katettujen joukkovelkakirjalainojen ostoja varten.

               (3)

               EKP:n neuvosto katsoo, että vastaavasti kuin katettujen joukkovelkakirjojen osto-ohjelman toteutuksesta 2 päivänä heinäkuuta 2009 tehdyn päätöksen EKP/2009/16 (3) mukaisten ostojen osalta, myös päätöksen EKP/2010/17 nojalla ostetuista katetuista joukkovelkakirjoista olisi katsottava kertyvän laskentakoron mukainen tulo.

               (4)

               Päätöstä EKP/2010/23 on sen vuoksi tarpeen muuttaa,

         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Korvataan päätöksen EKP/2010/23 3 artiklan 1 kohta seuraavasti:

      ”1.   Kunkin kansallisen keskuspankin rahoitustulon määrä määritetään laskemalla sen kirjanpitoon kirjatuista yksilöitävistä saamisista kertyvä todellinen tulo. Tästä poiketen kullasta ei katsota kertyvän tuloa ja katettujen joukkovelkakirjalainojen osto-ohjelman toteutuksesta 2 päivänä heinäkuuta 2009 tehdyn päätöksen EKP/2009/16 (4) ja katettujen joukkovelkakirjalainojen toisen osto-ohjelman toteutetuksesta 3 päivänä marraskuuta 2011 annetun päätöksen EKP/2011/17 (5) mukaisesti rahapolitiikan harjoittamista varten pidettävistä arvopapereista katsotaan kertyvän laskentakoron mukainen tulo.

   2 artikla
   Loppumääräys
   Tämä päätös tulee voimaan 31 päivänä joulukuuta 2011.

      Tehty Frankfurt am Mainissa 3 päivänä marraskuuta 2011.

            EKP:n puheenjohtaja

         Mario DRAGHI

      (1)  EUVL L 35, 9.2.2011, s. 17.

      (2)  EUVL L 297, 16.11.2011, s. 70.

      (3)  EUVL L 175, 4.7.2009, s. 18.

      (4)  EUVL L 175, 4.7.2009, s. 18.

      (5)  EUVL L 297, 16.11.2011, s. 70.”.


Avis juridique important

|

31999D0409(01)

Neuvoston päätös, tehty 22 päivänä maaliskuuta 1999, Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä

Virallinen lehti nro C 097 , 09/04/1999 s. 0001 - 0003

NEUVOSTON PÄÄTÖS,tehty 22 päivänä maaliskuuta 1999,Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä(1999/C 97/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94(1) ja erityisesti sen 8 artiklan,ottaa huomioon 5 päivänä lokakuuta 1995 tehdyn neuvoston päätöksen Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä(2),ottaa huomioon jäsenvaltioiden hallitusten neuvostolle esittämät ehdokasluettelot,ottaa huomioon työturvallisuuden, työhygienian ja työterveyden neuvoa-antavan komitean puheenjohtajan komitean työnantaja- ja työntekijäjärjestöjä edustavien jäsenten ryhmien ehdotuksesta neuvostolle esittämät ehdokasluettelot,sekä katsoo, ettäEuroopan työturvallisuus- ja työterveysviraston hallintoneuvoston varsinaisten jäsenten ja varajäsenten toimikausi päättyi 4 päivänä lokakuuta 1998, jaon tarpeen nimetä kolmivuotiskaudeksi Euroopan työturvallisuus- ja työterveysviraston hallintoneuvoston varsinaiset jäsenet ja varajäsenet,ON PÄÄTTÄNYT SEURAAVAA:1 artiklaNimetään Euroopan työturvallisuus- ja työterveysviraston hallintoneuvoston varsinaisiksi jäseniksi ja varajäseniksi 22 päivänä maaliskuuta 1999 alkavaksi ja 21 päivänä maaliskuuta 2002 päättyväksi toimikaudeksi:I. HALLITUSTEN EDUSTAJAT>TAULUKON PAIKKA>II. TYÖNANTAJAJÄRJESTÖJEN EDUSTAJAT>TAULUKON PAIKKA>III. TYÖNTEKIJÄJÄRJESTÖJEN EDUSTAJAT>TAULUKON PAIKKA>2 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Brysselissä 22 päivänä maaliskuuta 1999.Neuvoston puolestaG. VERHEUGENPuheenjohtaja(1) EYVL L 216, 20.8.1994, s. 1, asetus sellaisena kuin se on muutettuna 29 päivänä kesäkuuta 1995 annetulla asetuksella (EY) N:o 1643/95 (EYVL L 156, 7.7.1995, s. 1).(2) EYVL C 296, 10.11.1995, s. 1.


title: 2010/391/: Komission päätös, annettu 8 päivänä heinäkuuta 2010 , päätöksen 93/52/ETY liitteiden muuttamisesta siltä osin kuin kyse on Liettuan ja Italiassa olevan Molisen alueen tunnustamisesta virallisesti vapaiksi luomistaudista ( B. melitensis ) sekä päätöksen 2003/467/EY liitteiden muuttamisesta siltä osin kuin kyse on tiettyjen Italian hallintoalueiden julistamisesta virallisesti vapaiksi nautojen tuberkuloosista, nautojen luomistaudista ja naudan tarttuvasta leukoosista (tiedoksiannettu numerolla K(2010) 4592)  ETA:n kannalta merkityksellinen teksti

text:
               15.7.2010

               FI

               Euroopan unionin virallinen lehti

               L 180/21

         KOMISSION PÄÄTÖS,
   annettu 8 päivänä heinäkuuta 2010,
   päätöksen 93/52/ETY liitteiden muuttamisesta siltä osin kuin kyse on Liettuan ja Italiassa olevan Molisen alueen tunnustamisesta virallisesti vapaiksi luomistaudista (B. melitensis) sekä päätöksen 2003/467/EY liitteiden muuttamisesta siltä osin kuin kyse on tiettyjen Italian hallintoalueiden julistamisesta virallisesti vapaiksi nautojen tuberkuloosista, nautojen luomistaudista ja naudan tarttuvasta leukoosista
   (tiedoksiannettu numerolla K(2010) 4592)
   (ETA:n kannalta merkityksellinen teksti)
   (2010/391/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I luvun 4 kohdan, liitteessä A olevan II luvun 7 kohdan ja liitteessä D olevan I luvun E kohdan,
   ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II jakson,
   sekä katsoo seuraavaa:

               (1)

               Direktiivissä 91/68/ETY määritellään eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet tunnustetaan virallisesti vapaiksi luomistaudista.

               (2)

               Luomistautia (B. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta 21 päivänä joulukuuta 1992 tehdyn komission päätöksen 93/52/ETY (3) liitteissä luetellaan jäsenvaltiot ja alueet, jotka tunnustetaan virallisesti luomistaudista (B. melitensis) vapaiksi direktiivin 91/68/ETY mukaisesti.

               (3)

               Liettua on toimittanut komissiolle todisteet siitä, että direktiivissä 91/68/ETY vahvistetut edellytykset maan koko alueen tunnustamiselle virallisesti vapaaksi luomistaudista (B. melitensis) täyttyvät. Liettua olisi siksi tunnustettava virallisesti vapaaksi kyseisestä taudista. Päätöksen 93/52/ETY liitettä I olisi sen vuoksi muutettava.

               (4)

               Italia on toimittanut kaikkien Molisen alueen maakuntien osalta komissiolle todisteet siitä, että direktiivissä 91/68/ETY vahvistetut edellytykset kyseisen alueen tunnustamiselle virallisesti vapaaksi luomistaudista (B. melitensis) täyttyvät. Alue olisi siksi tunnustettava virallisesti vapaaksi kyseisestä taudista.

               (5)

               Italia on lisäksi pyytänyt, että sitä koskevaa kohtaa muutettaisiin päätöksen 93/52/ETY liitteessä II olevassa niiden jäsenvaltioiden alueiden luettelossa, jotka tunnustetaan virallisesti vapaiksi luomistaudista (B. melitensis). Italian nykyinen hallinnollinen aluejako jakaa Trentino-Alto Adigen alueen kahteen erilliseen alueeseen: Bolzanon ja Trenton maakuntiin. Sardinian alue on jaettu kahdeksaan maakuntaan. Koska lisäksi kaikki Lombardian, Piemonten, Toscanan, Sardinian ja Umbrian maakunnat on jo tunnustettu virallisesti vapaiksi luomistaudista (B. melitensis), kyseiset alueet olisi tunnustettava kokonaisuudessaan virallisesti vapaiksi kyseisestä taudista.

               (6)

               Päätöksen 93/52/ETY liitteessä II olevaa Italiaa koskevaa kohtaa olisi tämän vuoksi muutettava.

               (7)

               Direktiiviä 64/432/ETY sovelletaan unionin sisäiseen nautojen ja sikojen kauppaan. Siinä vahvistetaan edellytykset sille, että jäsenvaltio tai sen osa tai alue voidaan julistaa virallisesti vapaaksi tuberkuloosista, luomistaudista ja naudan tarttuvasta leukoosista nautakarjojen osalta.

               (8)

               Nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyn komission päätöksen 2003/467/EY (4) liitteissä I, II ja III luetellaan näistä taudeista vapaat jäsenvaltiot ja niiden alueet.

               (9)

               Italia on toimittanut kaikkien Lombardian ja Toscanan alueella sijaitsevien maakuntien sekä Sardinian alueella sijaitsevien Cagliarin, Medio-Campidanon, Ogliastran ja Olbia-Tempion maakuntien osalta komissiolle todisteet siitä, että direktiivissä 64/432/ETY vahvistetut asiaan liittyvät edellytykset täyttyvät, jotta kyseiset Italian alueet ja maakunnat voitaisiin julistaa virallisesti tuberkuloosista vapaiksi.

               (10)

               Italia on toimittanut Molisen alueella sijaitsevan Campobasson maakunnan osalta komissiolle todisteet siitä, että direktiivissä 64/432/ETY vahvistetut edellytykset kyseisen maakunnan tunnustamiselle virallisesti vapaaksi luomistaudista täyttyvät.

               (11)

               Italia on myös toimittanut Campanian alueella sijaitsevan Napolin maakunnan, Apulian alueella sijaitsevan Brindisin maakunnan ja Sisilian alueella sijaitsevien Agrigenton, Caltanissettan, Siracusan ja Trapanin maakuntien osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset maakunnat voitaisiin julistaa virallisesti nautojen tarttuvasta leukoosista vapaiksi.

               (12)

               Italian toimittaman asiakirja-aineiston arvioinnin perusteella kyseiset maakunnat ja alueet olisi tapauksen mukaan julistettava virallisesti nautojen tuberkuloosista, nautojen luomistaudista tai nautojen tarttuvasta leukoosista vapaiksi.

               (13)

               Italia on lisäksi pyytänyt, että sitä koskevaa kohtaa muutettaisiin päätöksen 2003/467/EY liitteissä olevissa niiden jäsenvaltioiden alueiden luetteloissa, jotka tunnustetaan virallisesti vapaiksi tuberkuloosista, luomistaudista ja nautojen tarttuvasta leukoosista. Italian nykyinen hallinnollinen aluejako jakaa Trentino-Alto Adigen alueen kahteen erilliseen alueeseen: Bolzanon ja Trenton maakuntiin.

               (14)

               Koska kaikki päätöksen 2003/467/EY liitteessä II olevassa 2 luvussa luetellut Emilia-Romagnan, Lombardian, Sardinian ja Umbrian alueiden maakunnat on jo julistettu virallisesti vapaiksi luomistaudista ja kaikki päätöksen 2003/467/EY liitteessä III olevassa 2 luvussa luetellut Emilia-Romagnan, Lombardian, Marchen, Piemonten, Toscanan, Umbrian ja Aostanlaakson alueiden maakunnat virallisesti vapaiksi naudan tarttuvasta leukoosista, kyseisiä alueita olisi kokonaisuudessaan pidettävä virallisesti vapaina kyseeseen tulevasta taudista.

               (15)

               Päätöksen 2003/467/EY liitteitä olisi sen vuoksi muutettava.

               (16)

               Päätöksiä 93/52/ETY ja 2003/467/EY olisi sen vuoksi muutettava.

               (17)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 93/52/ETY liitteet tämän päätöksen liitteen I mukaisesti.
   2 artikla
   Muutetaan päätöksen 2003/467/EY liitteet tämän päätöksen liitteen II mukaisesti.
   3 artikla
   Tämä päätös on osoitettu kaikille jäsenvaltioille.

      Tehty Brysselissä 8 päivänä heinäkuuta 2010.

            Komission puolesta

         John DALLI

            Komission jäsen

      (1)  EYVL 121, 29.7.1964, s. 1977/64.

      (2)  EYVL L 46, 19.2.1991, s. 19.

      (3)  EYVL L 13, 21.1.1993, s. 14.

      (4)  EUVL L 156, 25.6.2003, s. 74.

      LIITE I
      Muutetaan päätöksen 93/52/ETY liitteet seuraavasti:

                  1)

                  Korvataan liite I seuraavasti:

                     ”LIITE I

                        JÄSENVALTIOT

                                 ISO-koodi

                                 Jäsenvaltio

                                 BE

                                 Belgia

                                 CZ

                                 Tšekki

                                 DK

                                 Tanska

                                 DE

                                 Saksa

                                 IE

                                 Irlanti

                                 LT

                                 Liettua

                                 LU

                                 Luxemburg

                                 HU

                                 Unkari

                                 NL

                                 Alankomaat

                                 AT

                                 Itävalta

                                 PL

                                 Puola

                                 RO

                                 Romania

                                 SI

                                 Slovenia

                                 SK

                                 Slovakia

                                 FI

                                 Suomi

                                 SE

                                 Ruotsi

                                 UK

                                 Yhdistynyt kuningaskunta”

                  2)

                  Korvataan liitteessä II oleva Italiaa koskeva kohta seuraavasti:
                  ”Italiassa:

                              —

                              Abruzzon alue: Pescaran maakunta

                              —

                              Bolzanon maakunta

                              —

                              Friuli-Venezia Giulian alue

                              —

                              Lazion alue: Latinan, Rietin, Rooman ja Viterbon maakunnat

                              —

                              Ligurian alue: Savonan maakunta

                              —

                              Lombardian alue

                              —

                              Marchen alue

                              —

                              Molisen alue

                              —

                              Piemonten alue

                              —

                              Sardinian alue

                              —

                              Toscanan alue

                              —

                              Trenton maakunta

                              —

                              Umbrian alue

                              —

                              Veneton alue.”

      LIITE II
      Muutetaan päätöksen 2003/467/EY liitteet seuraavasti:

                  1)

                  Korvataan liitteessä I olevassa 2 luvussa Italiaa koskeva kohta seuraavasti:
                  ”Italiassa:

                              —

                              Abruzzon alue: Pescaran maakunta

                              —

                              Bolzanon maakunta

                              —

                              Emilia-Romagnan alue

                              —

                              Friuli-Venezia Giulian alue

                              —

                              Lombardian alue

                              —

                              Marchen alue: Ascoli Picenon maakunta

                              —

                              Piemonten alue: Novaran, Verbanian ja Vercellin maakunnat

                              —

                              Sardinian alue: Cagliarin, Medio-Campidanon, Ogliastran, Olbia-Tempion ja Oristanon maakunnat

                              —

                              Toscanan alue

                              —

                              Trenton maakunta

                              —

                              Veneton alue.”

                  2)

                  Korvataan liitteessä II olevassa 2 luvussa Italiaa koskeva kohta seuraavasti:
                  ”Italiassa:

                              —

                              Abruzzon alue: Pescaran maakunta

                              —

                              Bolzanon maakunta

                              —

                              Emilia-Romagnan alue

                              —

                              Friuli-Venezia Giulian alue

                              —

                              Lazion alue: Rietin maakunta

                              —

                              Ligurian alue: Imperian ja Savonan maakunnat

                              —

                              Lombardian alue

                              —

                              Marchen alue

                              —

                              Molisen alue: Campobasson maakunta

                              —

                              Piemonten alue

                              —

                              Apulian alue: Brindisin maakunta

                              —

                              Sardinian alue

                              —

                              Toscanan alue

                              —

                              Trenton maakunta

                              —

                              Umbrian alue

                              —

                              Veneton alue.”

                  3)

                  Korvataan liitteessä III olevassa 2 luvussa Italiaa koskeva kohta seuraavasti:
                  ”Italiassa:

                              —

                              Abruzzon alue: Pescaran maakunta

                              —

                              Bolzanon maakunta

                              —

                              Campanian alue: Napolin maakunta

                              —

                              Emilia-Romagnan alue

                              —

                              Friuli-Venezia Giulian alue

                              —

                              Lazion alue: Frosinonen ja Rietin maakunnat

                              —

                              Ligurian alue: Imperian ja Savonan maakunnat

                              —

                              Lombardian alue

                              —

                              Marchen alue

                              —

                              Molisen alue

                              —

                              Piemonten alue

                              —

                              Apulian alue: Brindisin maakunta

                              —

                              Sardinian alue

                              —

                              Sisilian alue: Agrigenton, Caltanissettan, Siracusan ja Trapanin maakunnat

                              —

                              Toscanan alue

                              —

                              Trenton maakunta

                              —

                              Umbrian alue

                              —

                              Aostanlaakson alue

                              —

                              Veneton alue.”


title: 2011/755/EU: Euroopan parlamentin päätös, annettu 25 päivänä lokakuuta 2011 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto

text:
               26.11.2011

               FI

               Euroopan unionin virallinen lehti

               L 313/11

         EUROOPAN PARLAMENTIN PÄÄTÖS,
   annettu 25 päivänä lokakuuta 2011,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto
   (2011/755/EU)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2009 (1),
   ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0213/2010) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),
   ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon vastuuvapauden myöntämistä varainhoitovuodelta 2009 koskevan päätöksen lykkäämisestä 10. toukokuuta 2011 tekemänsä päätöksen (5) sekä siihen liitetyn päätöslauselman,
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 50, 86, 145, 146 ja 147 artiklan,
   ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta (7),
   ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (8),
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan toisen mietinnön (A7-0328/2011),

               1.

               epää neuvoston pääsihteeriltä vastuuvapauden neuvoston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EUVL L 250, 27.9.2011, s. 23.

      (6)  EYVL L 248, 16.9.2002, s. 1.

      (7)  Neuvoston 22. heinäkuuta 2002 vahvistamasta työjärjestyksestä johtuva päätös (EYVL L 230, 28.8.2002, s. 7).

      (8)  EUVL C 139, 14.6.2006, s. 1.
    ---documentbreak---

               26.11.2011

               FI

               Euroopan unionin virallinen lehti

               L 313/13

         EUROOPAN PARLAMENTIN PÄÄTÖSLAUSELMA,
   25. lokakuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2009 (1),
   ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0213/2010) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),
   ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon vastuuvapauden myöntämistä varainhoitovuodelta 2009 koskevan päätöksen lykkäämisestä 10. toukokuuta 2011 tekemänsä päätöksen (5) sekä siihen liitetyn päätöslauselman,
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 50, 86, 145, 146 ja 147 artiklan,
   ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta (7),
   ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (8),
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan toisen mietinnön (A7-0328/2011),

               A.

               ottaa huomioon, että kansalaisilla on oikeus tietää, mihin heidän maksamansa verot menevät ja miten poliittiset elimet käyttävät niille uskottua valtaa (9);

               B.

               ottaa huomioon, että neuvoston hallinnon olisi oltava demokraattisesti vastuussa unionin kansalaisille unionin varojen käytöstä;

               C.

               ottaa huomioon, että on tärkeää lisätä myös unionin lainsäädännön soveltamisen avoimuutta ja että unionin kansalaisilla on oikeus saada lisää tietoa myös tästä asiasta, ja suhtautuu myönteisesti neuvoston kanssa tehtyyn sopimukseen vastaavuustaulukoista;

               D.

               ottaa huomioon, että parlamentti on ainoa välittömillä vaaleilla valittu unionin toimielin ja se vastaa vastuuvapauden myöntämisestä Euroopan unionin yleisen talousarvion toteutuksesta;

      Ratkaisemattomia kysymyksiä

               1.

               pitää valitettavina vuosien 2007–2009 vastuuvapausmenettelyihin liittyneitä ongelmia ja toistaa vielä aiemmissa vastuuvapauspäätöslauselmissaan esittämänsä kyseisiä varainhoitovuosia koskevan kannan;

               2.

               toteaa saaneensa neuvoston pääsihteeriltä 28. helmikuuta 2011 kirjeen, joka sisälsi joukon neuvoston vuoden 2009 vastuuvapausmenettelyä koskevia asiakirjoja (vuoden 2009 lopullinen tilinpäätös, johon sisältyivät tiedot tileistä, selvitys varainhoidosta sekä yhteenveto vuonna 2009 toteutetuista sisäisistä tarkastuksista), ja katsoo, että tämä on edistysaskel neuvoston hallintobudjettia koskevan demokraattisen vastuuvelvollisuuden vahvistamisessa;

               3.

               pitää myönteisenä, että neuvosto toimitti edellä mainitut asiakirjat parlamentille ja että neuvoston puheenjohtajavaltio osallistui vuoden 2009 vastuuvapauskeskusteluihin täysistunnossa; muistuttaa kuitenkin, että parlamentti lykkäsi vastuuvapauden myöntämistä, koska jo aiemmin esitettyihin lukuisiin kysymyksiin vuotta 2009 koskevasta neuvoston vastuuvapaudesta ei ollut saatu vastausta; toteaa, että näitä kysymyksiä ovat etenkin seuraavat:

                           a)

                           neuvoston hallinto ei ole suostunut tapaamaan vastuuvapausmenettelystä vastaavaa parlamentin valiokuntaa tai sen esittelijää keskustellakseen neuvoston talousarvion toteuttamisesta vuonna 2009, joten parlamentti kaipaa edelleen vahvistusta sille, että neuvoston pääsihteeri on valmis osallistumaan henkilökohtaisesti vastuuvapausmenettelystä vastaavan valiokunnan kokoukseen ja vastaamaan valiokunnan jäsenten kysymyksiin;

                           b)

                           parlamentti ei ole saanut neuvoston hallinnolta 10. toukokuuta 2011 antamassaan päätöslauselmassa pyydettyjä tietoja ja asiakirjoja;

      Parlamentin oikeus myöntää vastuuvapaus

               4.

               panee merkille neuvoston puheenjohtajavaltion 2. kesäkuuta 2011 parlamentin puhemiehelle lähettämän kirjeen, jossa neuvosto katsoo, että unionin lainsäädännön mukaisesti kaikki unionin vuotta 2009 koskevat tilit, sen omat tilit mukaan luettuina, ovat saaneet vastuuvapauden parlamentissa 10. toukokuuta 2011 pidetyssä äänestyksessä Euroopan unionin toiminnasta tehdyn sopimuksen 319 artiklan mukaisesti;

               5.

               korostaa parlamentin oikeutta myöntää vastuuvapaus Euroopan unionin toiminnasta tehdyn sopimuksen 316, 317 ja 319 artiklan nojalla, joita olisi tarkasteltava yhdessä ja tulkittava niiden omassa kontekstissa ja tarkoituksessa, mikä tarkoittaa, että Euroopan unionin koko talousarvion toteutusta valvotaan ja seurataan parlamentaarisesti poikkeuksetta ja että vastuuvapaus myönnetään riippumattomasti sekä komission pääluokan talousarvion toteutuksesta että myös varainhoitoasetuksen 1 artiklassa tarkoitettujen muiden toimielinten pääluokkien talousarvioiden toteutuksesta;

               6.

               katsoo, että Euroopan unionin toiminnasta tehdyn sopimuksen 319 artikla ja varainhoitoasetuksen 50 artikla edellyttävät, että muut toimielimet noudattavat samoja sääntöjä ja edellytyksiä kuin komissio talousarvion toteuttamisessa; katsoo, että näin ollen vastuu kunkin talousarvion toteuttamisesta on toimielimellä itsellään eikä yksin komissiolla;

               7.

               korostaa, että huolimatta mahdollisista erilaisista oikeudellisista tulkinnoista erillisestä tilinpäätöksestä parlamentin kantana on, että toimielimen varainhoidosta käsiteltävänä olevana vuonna olisi tehtävä poliittinen arvio, jolloin säilytetään nykyinen toimielinten välinen tasapaino, jonka mukaisesti parlamentti on vastuussa siitä, että demokraattinen vastuuvelvollisuus unionin kansalaisille säilyy;

               8.

               toteaa, että edellä tarkoitetut oikeudelliset perusteet sekä vakiintunut käytäntö hyväksyä kutakin unionin toimielintä ja elintä varten omat vastuuvapauspäätökset tukevat tätä tulkintaa, ja toteaa lisäksi, että toiminnallisista syistä vastuuvapauspäätökset on hyväksyttävä erikseen: niin vältetään unionin toiminnan keskeytyminen ja häiriintyminen;

               9.

               katsoo, että varainhoitoasetuksen 147 artiklan ja Euroopan unionin toiminnasta tehdyn sopimuksen 265 artiklan asianmukainen tulkinta on, että jos parlamentin vastuuvapauspäätökseen sisältyvien huomautusten perusteella ei ole ryhdytty asianmukaisiin toimiin, parlamentti voi nostaa laiminlyöntikanteen;

      Parlamentin ja neuvoston erilaiset roolit vastuuvapausmenettelyssä

               10.

               panee merkille, että neuvoston puheenjohtajavaltio antoi 21. kesäkuuta 2011 järjestetyssä talousarvion valvontavaliokunnan kokouksessa lausuman, jonka mukaan Coreperin 2. maaliskuuta 2011 hyväksymä yhteisymmärryspöytäkirja on tarkoitettu perustaksi parlamentin ja neuvoston välisille suhteille kyseisten toimielinten talousarvioita koskevan vastuuvapauden osalta; panee myös merkille, että tämä yhteisymmärryspöytäkirja edellyttää, että parlamentti ja neuvosto toimittavat toisilleen asiakirjoja ja vastaavat kysymyksiin täysin vastavuoroisesti ja että vuosittain järjestetään kahdenvälinen kokous neuvoston ja parlamentin vastuuvapausmenettelystä vastaavan valiokunnan edustajien sekä parlamentin ja neuvoston pääsihteerien kesken;

               11.

               kunnioittaa täysin neuvoston roolia suosituksen antajana vuotuisessa vastuuvapausmenettelyssä Euroopan unionin toiminnasta tehdyn sopimuksen 319 artiklan mukaisesti; ei kuitenkaan yhdy neuvoston kantaan, jos tämä katsoisi olevansa vastuuvapauden myöntämisen osalta samassa asemassa kuin parlamentti;

               12.

               toistaa, että parlamentin ja neuvoston tehtävät vastuuvapausmenettelyssä on jatkossakin erotettava toisistaan ja että tilintarkastustuomioistuimen olisi tarkastettava neuvoston hallinto (sen pääsihteeristö) samalla tavoin kuin muiden toimielinten hallintoelimet, parlamentin hallinto mukaan luettuna, ja eri toimielinten hallinnon olisi kannettava kansalaisten edessä oman talousarvionsa toteuttamisesta täysi vastuu Euroopan unionin toiminnasta tehtyyn sopimukseen perustuvan vastuuvapausmenettelyn kautta;

               13.

               panee merkille, että tilintarkastustuomioistuin tarkastaa kyseiset toimielimet komissiosta riippumattomasti, ja korostaa, että vastuuvelvollisuusketjun viimeisenä lenkkinä olisi pidettävä demokraattista valvontaa, jota parlamentti vastuuvapauden myöntäessään harjoittaa;

               14.

               palauttaa tilintarkastustuomioistuimen mieleen parlamentin ehdotuksen arvioida perusteellisesti neuvoston valvontajärjestelmiä samalla tavoin kuin se arvioi tuomioistuimen, oikeusasiamiehen ja tietosuojavaltuutetun järjestelmiä valmistellessaan vuosikertomustaan varainhoitovuodelta 2010;

      Neuvoston vastuuvapauden päätekijät

               15.

               muistuttaa, että neuvoston menoja on valvottava samalla tavalla kuin muiden toimielinten menoja ja että valvonnan lähtökohtien olisi oltava seuraavat:

                           a)

                           neuvoston edustajien ja parlamentin vastuuvapausmenettelystä vastaavan valiokunnan olisi kokoonnuttava viralliseen, mahdollisesti suljetuin ovin järjestettävään, kokoukseen, jossa vastataan valiokunnan jäsenten kysymyksiin. Kokouksessa olisi oltava läsnä neuvoston pääsihteeri, vastuuvapausmenettelystä vastaavan valiokunnan puheenjohtajisto, esittelijä sekä poliittisia ryhmiä edustavat jäsenet (koordinaattorit ja/tai varjoesittelijät);

                           b)

                           kuten 16. kesäkuuta 2010 annetussa päätöslauselmassa (10) vastuuvapauden myöntämisestä vuoden 2008 talousarvion toteuttamisesta neuvostolle todetaan, vastuuvapauden olisi perustuttava seuraaviin kaikkien toimielinten toimittamiin kirjallisiin asiakirjoihin:

                                       —

                                       edellisen varainhoitovuoden talousarvion toteuttamista koskevat tilit,

                                       —

                                       tase, johon on merkitty varat ja vastuut,

                                       —

                                       toimielimen talousarviota ja varainhoitoa koskeva vuosikertomus,

                                       —

                                       toimielimen sisäisen tarkastajan vuosikertomus.

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EUVL L 250, 27.9.2011, s. 23.

      (6)  EYVL L 248, 16.9.2002, s. 1.

      (7)  Neuvoston 22. heinäkuuta 2002 vahvistamasta työjärjestyksestä johtuva päätös (EYVL L 230, 28.8.2002, s. 7).

      (8)  EUVL C 139, 14.6.2006, s. 1.

      (9)  Euroopan avoimuusaloite.

      (10)  EUVL L 252, 25.9.2010, s. 22.